
Előzmény
A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendeletben. 
 
1. A Terv célja
[bookmark: _Toc340575626][bookmark: _Toc341167177][bookmark: _Toc341167205][bookmark: _Toc341168311][bookmark: _Toc375042586]A Terv célja, hogy rögzítse a veszélyhelyzet idején azon, hatósági házi karanténban lévő, továbbá az otthonukban élő idős emberek e1llátásával kapcsolatos eljárásrendet, akik a személyes gondoskodást nyújtó szociális alapellátás keretében nem igényelnek ellátást. Az ellátás biztosításának feltétele, hogy a segítségre szoruló családi, baráti vagy lakókörnyezetében nincs olyan személy, aki gondoskodik a kérelmezőről.  

2. Az Együttműködési Terv végrehajtásában résztvevők
· Békéscsaba Megyei Jogú Város Polgármestere	
· Békéscsaba Megyei Jogú Város Jegyzője
· Békéscsaba Megyei Jogú Város Polgármesteri Hivatala Szociálpolitikai Osztály

Közreműködő szervek/szervezeti egységek: 
· Békéscsaba Megyei Jogú Város Polgármesteri Hivatala Közigazgatási Osztály 
· Békéscsabai Kistérségi Egyesített Szociális Központ 
· Béthel Alapítvány
· Egyensúly AE Egyesület
· Békéscsabai Családsegítő és Gyermekjóléti Központ

3. Békéscsaba Megyei Jogú Város Polgármestere feladatai
Békéscsaba Megyei Jogú Város Polgármestere gondoskodik a lakosság folyamatos tájékoztatásáról, a békéscsabai állampolgárok egészségének és életének megóvása érdekében tett intézkedéseiről. Ennek keretében tájékoztatja a lakosságot, hogy a személyes gondoskodást nyújtó szociális alapellátás keretében nem gondozott idős emberek, valamint a hatósági házi karanténban lévők a veszélyhelyzet ideje alatt a Polgármesteri Hivatalnál (a továbbiakban: Hivatal) jelezhetik, ha ellátásukhoz (pl.: bevásárlásban, gyógyszerkiváltásban és csekkbefizetésben) segítséget igényelnek. 

4. Békéscsaba Megyei Jogú Város Jegyzőjének feladatai
Békéscsaba Megyei Jogú Város Jegyzője a beérkezett segítségnyújtási kérelmek számát figyelembe véve kijelöli azt a közreműködő szervet/szervezeti egységet, amely a konkrét lakossági kérelmező ellátását végzi. A kijelölés eseti, tekintettel arra, hogy a közreműködő szerv/szervezeti egység leterheltségét és humán erőforrás kapacitását folyamatosan vizsgálni kell.

5. Békéscsaba Megyei Jogú Város Polgármesteri Hivatala Szociálpolitikai Osztály feladatai
a) Békéscsaba Megyei Jogú Város Polgármesteri Hivatala Szociálpolitikai Osztálya fogadja a lakossági megkereséseket, és erről nyilvántartást vezet.
b) A nyilvántartás tartalmazza a bejelentő nevét, telefonszámát, a szolgáltatást igénylő nevét, lakcímét, telefonszámát, az igényelt segítségnyújtást.
Segítségnyújtást igényelni telefonon, postai és elektronikus úton is lehet.
· Telefonszám: +36 (66) 886-516, +36 (66) 886-764
· Postacím: 5600 Békéscsaba, Szabadság tér 11-17. 
· Elektronikus elérhetőség: szocialis@bekescsaba.hu, 


Telefonszámon bejelentést tenni a Hivatal köztisztviselőinek napi munkaidő beosztása szerinti időpontokban lehet: 

	hétfő: 		8.00 – 17.00
	kedd		8.00 – 16.00
	szerda		8.00 – 16.00
	csütörtök	8.00 – 16.00
	péntek		8.00 – 15.00

c) A Szociálpolitikai Osztály munkatársa felvilágosítást ad arról, hogy milyen módon tud az önkormányzat az otthonában tartózkodó személy ellátásáról gondoskodni, majd elektronikus úton haladéktalanul továbbítja a közreműködő szerv/szervezeti egység vezetőjének az ellátandó személy adatait. 
d) Amennyiben a Szociálpolitikai Osztály munkatársa úgy ítéli meg, hogy a segítséget kérő ellátási szükséglete házi segítségnyújtás vagy étkeztetés keretében oldható meg, akkor a Békéscsabai Kistérségi Egyesített Szociális Központot részére továbbítja a megkeresést.
e) A gyors és gördülékeny ügyintézés érdekében minden nap 12.00 órakor és a napi munkaidő végén a felmerült ellátási igény egy összesített Excel táblában a közreműködő szerv/szervezeti egység részére elektronikus úton megküldésre kerül. 

A közreműködő szerv/szervezeti egység írásbeli kapcsolatot a szocialis@bekescsaba.hu e-mail címen tartja a Szociálpolitikai Osztállyal.
A segítségnyújtás szervezéséhez kapcsolódó nyilvántartást, elektronikus állományokat az adatkezelésre vonatkozó szabályoknak megfelelően meg kell semmisíteni.

6. Közreműködő szerv/szervezeti egység feladatai: 
I. Az ellátást végző szerv/szervezeti egység képviselője telefonon felveszi a kapcsolatot ellátást igénylővel. Egyeztetik a személyes találkozás időpontját.
Az ellátás során alkalmazandó alapelvek és szabályok: 
· Békéscsaba Megyei Jogú Város közigazgatási területén a SARS-CoV-2 koronavírus okozta fertőzés megelőzése érdekében a veszélyhelyzet alatt az otthonukban élő idős emberek és a hatósági házi karantén lévők segítésekor a mindennapi használathoz szükséges mennyiségű alapszükséglet pótlása és folyamatos biztosíthatóságának elősegítése az elsődleges feladat (pl.: tisztálkodási szerek és eszközök, gyógyszerek, alapvető élelmiszerek, fertőtlenítő szerek, csekk befizetés) lehetőleg heti egy alkalommal.
· Az ellátást úgy kell megszervezni, hogy a közreműködő szervezet munkatársa és a segítségre szoruló a lehető legkevesebbet tartózkodjon egy légtérben. Maszk viselése a találkozások alkalmával (lakáson belül is) mindkét félnek kötelező. 
· Az ellátás során a segítséget kérőnek az általa kért, és részére megvásárolt áruk és termékek ellenértékét minden esetben meg kell térítenie úgy, hogy az előlegként átadott pénzzel a bemutatott számla alapján a felek elszámolnak. 

A közreműködő szerv/szervezeti egység feladatait a Hivatal köztisztviselőinek napi munkaidő beosztása szerinti időpontokban látja el.




II. Békéscsabai Kistérségi Egyesített Szociális Központ feladatai
a) A Békéscsabai Kistérségi Egyesített Szociális Központ a jelzés érkezését követő 24 órán belül haladéktalanul egyeztet telefonon a segítséget kérővel, amely során ismerteti, hogy milyen szolgáltatások biztosítása révén lehet az ellátásáról gondoskodni. 
b) Ha a segítséget kérő mégsem igényel ellátást, vagy a jövőben a magánpiac szolgáltatását igénybe véve gondoskodik saját maga ellátásáról, erről az intézmény munkatársa feljegyzést készít.
c) Ha a segítséget kérő személy az intézmény közreműködését kívánja igénybe venni, meg kell vizsgálni, hogy az ellátás az intézmény meglévő szolgáltatási körébe hogyan illeszthető be.

7.  A Terv végrehajtásában résztvevők elérhetősége
Békéscsaba Megyei Jogú Város Polgármesteri Hivatal Szociálpolitikai Osztály, 
5600 Békéscsaba, Szabadság tér 11-17. 
osztályvezető: dr. Tőgye Ildikó
Telefon: + 36 (66) 523-838 
E-mail: szocialis@bekescsaba.hu

Békéscsaba Megyei Jogú Város Polgármesteri Hivatal Közigazgatási Osztály - Közterület-felügyelet és Mezei Őrszolgálat
5600 Békéscsaba, Szent István tér 7.
csoportvezető: Makszin András
Telefon: +36 (66) 523-834
E-mail: makszin@bekescsaba.hu

Békéscsabai Családsegítő és Gyermekjóléti Szolgálat
5600 Békéscsaba, Szabadság tér 9/1.
intézményvezető: Varga Éva
Telefon: +36 (66) 637-063
E-mail: vezeto@bcsgyermekjolet.hu
Békéscsabai Kistérségi Egyesített Szociális Központ
5600 Békéscsaba, Ady Endre u. 30-34. 
intézményvezető: Bátori Zsuzsanna
Telefon: + 36 (66) 540-399
E-mail: eszibatori@gmail.com

Béthel Alapítvány
5600 Békéscsaba, Becsey O. u. 2.
intézményvezető: Hajnalné Gál Edina
Telefon: +36 (66) 443-030
E-mail: intezmenyvezeto@bethel.hu

Egyensúly AE Egyesület
5600 Békéscsaba, Kolozsvári u. 62.
intézményvezető: Schriffertné Lócskai Henriett
Telefon: +36 (66) 631-710
E-mail: egyensulyae@gmail.com

